jkorsvik/nowiki_second_scrape_merged huggingface dataset:
Sandve

For bydelen i Sandnes, se Sandved.
Sandve er et tettsted på Karmøy kommune i Rogaland. Tettstedet har 353 innbyggere per 1. januar 2022, og ligger sør på vestsiden av øya Karmøy. Den nærmeste byen er Skudeneshavn. Sandve har to strender: Sandvesanden og Mjølhussand. Sandve ligger rett nord for sommer byen Skudeneshavn og sør for et litt større tettsted med navnet Ferkingstad. Mange her på Sandve akkurat som resten av Karmøy har slekt i USA.
Sandve er en av de fine plassene her på Karmøy. Plassen har kanskje bare 313 innbyggere og ingen skole lengre, men det er ennå en fin plass. Mesteparten av de som bor på Sandve som går på barneskole går på Ferkingstad og noen på Sørhåland og Skudeneshavn Barneskole.


== Sandvesanden ==
Sandvesanden ligger mellom Mjølhussand og Sandklubben. Begge strendene har variert flora, og særlig området nord forbi Sandvesand har en enestående geologi. Sandvesand har sjø, svalberg, hauger, berg, fint dyre- og planteliv å vise frem. Midt på sommeren er det mange folk på Sandvesanden. Men det er verdt å huske at vannet er ennå kaldt.


== Mjølhussand ==
Mjølhussand er nabostranda til, og ligger sør for Sandvesanden. Man kan komme til Mjølhussand ved å ta av ved en sandvei nær Sandvesand. Veien går forbi et fjøs og man kan både kjøre og gå til sandstranden. Mjølhussand er delvis sandstrand og rullesteinstrand. Det er svaberg både sør og nord fra Mjølhussand. Man kan gå til Sandvesanden eller omvent på svabergene.


== Referanser ==
PayPal

PayPal Holdings, Inc. er et amerikansk selskap og eieren av betalingstjenesten PayPal. Den er opprettet for enkel overføring av penger via internett. Brukerne registrer en PayPal-konto ved å oppgi personlige data som navn, adresse og en e-postadresse. Når kontoen er registrert, må brukeren verifisere den ved å knytte den opp mot en vanlig bankkonto. Når man skal gjennomføre en PayPal-transaksjon og det ikke er nok penger på PayPal-kontoen, vil PayPal automatisk belaste den tilknyttede bankkontoen for å dekke beløpet. PayPal ble grunnlagt i 1998 av Max Levchin og Peter Thiel den gang med navn Confinity som seinere ble omdøpt til PayPal og ble kjøpt av eBay i oktober 2002.


== Referanser ==


== Eksterne lenker ==
(en) Offisielt nettsted 
(en) PayPal – kategori av bilder, video eller lyd på Commons
Maximilian Sommerau Beeckh

Maximilian Joseph Gottfried Sommerau Beeckh  (født 21. desember 1769 i Wien i Østerrike, død 31. mars 1853 i Olmütz (Olomouc) i Mähren) var en av den katolske kirkes kardinaler, og var erkebiskop av Olmütz (Olomouc) 1836–1853.
Han ble kreert til kardinal i 1850.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Flavio Chigi den eldre (1631-1693) *1686
Kardinal Giovanni Antonio Guadagni (1674-1759) *1724
Kardinal Christoph Bartholomäus Anton Migazzi von Waal und Sonnenthurn (1714-1803) *1751
Biskop Michael Léopold Brigido von Marenfels und Bresoviz (1742-1816) *1788
Erkebiskop Sigismund Anton von Hohenwart (1730-1820) *1791
Biskop Augustin Johann Joseph Gruber (1763-1835) *1816
Kardinal Maximilian Sommerau Beeckh (1769-1853) *1837


== Referanser ==


== Eksterne lenker ==
(en) Maximilian Joseph Gottfried von Sommerau Beeckh – kategori av bilder, video eller lyd på Commons 
Biografi på The Cardinals of the Holy Roman Church
Tighina

Tighina, eller Bender (russisk: Bendery (Бендеры), tyrkisk Bender), er en by i Moldova. Tighina er det gamle rumenske navnet, i moldovske tekster brukes både Bender og Tighina.
Den første bosetningen på stedet, hvor elvene Dnister og Bâc renner sammen, oppsto i det 2. århundre. Den har siden vokst gradvis, og gjennom tidene blitt styrt av Kiev, Moldavia, Genova, Det osmanske riket, Russland og Romania.
Stefan cel Mare grunnla en festning på stedet på begynnelsen av det 16. århundre. I 1538 tok Suleiman I festningen, og gav den det tyrkiske navnet Bender. 
Karl XII av Sverige søkte tilflukt rett utenfor byen etter nederlaget ved Poltava, sammen med kosakkenes leder Ivan Masepa. Ettersom man under enevoldstiden i Sverige definerte hovedstaden som det stedet hvor kongen hadde sitt hoff og arkiv, lå Sveriges hovedstad i flere år på sletten utenfor Bender. Tyrkerne nektet ham å reise videre, for å utnytte ham i det politiske spillet i Sentral-Europa. I 1713 ble det utkjempet en mindre trefning mellom karolingerne og tyrkerne, kjent som sammenstøtet i Bender. 
Under Den russisk-tyrkiske krig (1806-1812) falt byen til russerne, og forble på russiske hender inntil Sovjetunionens kollaps. Mesteparten av kampene i Transnistriakrigen stod i og ved Tighina. Byen kontrolleres av myndighetene i Transnistria, selv om den ligger på vestsida av Dnister.


== Referanser ==


== Eksterne lenker ==
Offisielt nettsted 
(en) Bender – kategori av bilder, video eller lyd på Commons
Kunstig åndedrett

Kunstig åndedrett er en etterligning av åndedrettsbevegelsene når disse av en eller annen grunn er stanset, f.eks. drukning, kvelning, sykdom o.l. Ved kunstig åndedrett forsøker man å få luft til henholdsvis å trenge inn i og ut av en persons lunger.
I dag har man for helsepersonell HLR hjertelunge redning og AHLR, mens for legfolk har en Norsk grunnkurs i førstehjelp, der HLR (hjerte og lungeredning) inngår.


== Se også ==
Norsk førstehjelpsråd


== Eksterne lenker ==
Norsk Resuscitasjonsråd (NRR)
Norsk førstehjelpsråd
Henrik Straumsheim

Henrik Straumsheim (født 8. februar 1893 i Sykkylven, død 26. juli 1975 i Ørsta) var en norsk dikter og folkehøgskolemann. Han var også aktiv i ungdomslagsarbeid, formann i Sunnmøre frilynde ungdomssamlag og medlem av styret i Noregs Ungdomslag.
Straumsheim bodde i Ørsta, der han var lærer ved Møre Folkehøgskule. I Sykkylven er diktet «Heimbygda» («Eg veit ei bygd») med melodi av Bjarne Eidsvig kjent som «Sykkylvssongen». Diktet «Ut mot havet» er blitt tonesatt av Edvard Fliflet Bræin.Diktet «Første tur» (Det er lauvfallstid og lognt i alle lundar) fra Ro stilt langsmed landet, og med melodi lånt fra «Barndomshjemmet», er fremdeles populært i sangdansmiljø.


== Verk ==
Stølshelg: gaman i to vendingar, 1917
Helgarkvede, dikt, 1922
Fjordlandet, dikt, 1931
Morgonlandet, dikt, 1963
Ro stilt langsmed landet, utvalgte dikt, 1981


== Referanser ==
Norplatoon

Norplatoon var den norske troppen i Force Mobile Reserve UNIFIL sin mekaniserte uttrykningstyrke.


== Eksterne lenker ==
Norplatoon.net har videoer, bilder og informasjon fra Norplatoon - Force Mobile Reserve UNIFIL.
Vejle kommune

Vejle kommune ligger  på fastlandet Jylland i Danmark, og tilhører Region Syddanmark, som byen Vejle også er administrasjonssete for. 
Tidligere Vejle kommune (1970–2006) var også administrasjonssenteret i Vejle amt, og hadde et areal på 143,98 km². Datidens kommune hadde i 2005 en befolkning på 55 749.
Ved kommunevalget 15. november 2005 ble sosialdemokraten Leif Skov fra Børkop valgt til borgermester for den nye, sammenslåtte kommunen, og etterfulgte da forgjengeren Flemming Christensen fra Vejle.
Nye Vejle kommune ble dannet ved regionreformen ved sammenslåing av:

Børkop kommune
Egtved kommune (unntatt Vester Nebel sogn som inngår i Kolding kommune)
Give kommune
Jelling kommune
Grejs sogn i Tørring-Uldum kommune
Vejle kommuneForlikspartiene krevde folkeavstemninger i både Vester Nebel Sogn og Øster Starup Sogn i Egtved kommune, og 19. april 2005 bestemte et flertall på 67% i Vester Nebel å gå inn i Kolding kommune, mens Øster Starup med et flertall på 61 % valgte å gå sammen med resten av Egtved kommune til den nye storkommunen Vejle.
Videre foreslo oppmanden for regionreformen 21. april 2005 å holde folkeavstemning i Ringive Kirkedistrikt og Lindeballe Sogn for å avgjøre om de skulle høre til i Billund eller Vejle. Ringive og Lindeballe valgte at gå med resten av Give Kommune inn i Vejle Kommune.
Forlikspartiene bestemte samtidig at hele Billund lufthavn skulle legges til Billund kommune, uansett utfall av folkeavstemningene.  
Samtidig ble det også den 19. april 2005 avholdt folkeavstemning i Grejs Sogn i Tørring-Uldum kommune hvor hele 72% stemte for å bli sammenslått med nye Vejle kommune i stedet for den nye Hedensted kommune.


== Borgermestre ==
Jens Ejner Christensen (V) 2017–
Arne Sigtenbjerggaard (V) 2010–2017
Leif Skov (S) 2007–2010For borgermestre før Kommunalreformen i 2007, se tidligere Vejle kommune.


== Referanser ==


== Eksterne lenker ==
(da) Offisielt nettsted 
(en) Vejle Kommune – kategori av bilder, video eller lyd på Commons
Bjergsted kommune

Bjergsted kommune er en tidligere kommune i Vestsjællands amt i Danmark, dannet ved kommunalreformen i 1970 fra 1. april 1970. I forbindelse med kommunalreformen 2005–2007 ble den slått sammen med Gørlev kommune, Hvidebæk kommune, Høng kommune og tidligere Kalundborg kommune til den nye storkommunen Kalundborg kommune i  Region Sjælland fra 1. januar 2007.


== Borgermestre ==
Gert Larsen (V) 2003–2006
Niels Jørgensen (V) 1994–2003
Ole S. E. Glahn (Lokal liste) 1986–1994
Ole Junker (V) 1974–1986
Viggo Rasmussen (S) 1970–1974


== Referanser ==
Benjamin McKenzie

Benjamin McKenzie (født Benjamin McKenzie Schenkkan 12. september 1978 i Austin i Texas) er en amerikansk skuespiller kjent for rollen som Ryan Atwood i TV-serien The O.C..


== Biografi ==


=== Tidlig liv ===
McKenzie ble født i Austin i Texas til foreldrene Pieter Meade Schenkkan og Mary Frances Victory, en prisvinnende dikter. Hans onkel er den Pulitzerpris-vinnende Robert Schenkkan. Han spilte fotball på Austin high school før han begynte på universitetet i Virginia, hvor økonomi var et av hovedfagene. Han begynte med skuespill i løpet av de første årene på universitetet, og flyttet til New York. Der var han med i en rekke skuespill som «Life is a Dream» på Soho Rep. På Williamstown Theatre Festival var han med i flere skuespill, blant annet «Street Scene» og «The Blue Bird». På universitetet i Virginia var han med i «Measure for Measure» og «Zoo Story». Han flyttet så til Los Angeles sent i 2001 for å få jobber, og han fikk da rollen som Ryan Atwood i The O.C.
McKenzie har også spilt i den kritikerroste filmen Junebug (2005) mot blant annet Amy Adams. I 2007 spilte han i 88 Minutes mot Al Pacino og Amy Brennan. 


=== Karriere ===
McKenzie startet karrieren med noen små roller i filmer som egentlig de fleste andre ungguttroller på denne tiden, før han fikk rollen som Ryan Atwood, en tenåring fra dårlige kår i California som blir adoptert av en familie i snobbete Newport Beach i TV-serien The O.C. Serien hadde høye seertall de første sesongene, men ble lagt ned etter 4 sesonger grunnet lave seertall og hadde sin siste episode i USA den 22. februar 2007. 
I den første sesongen av serien gikk det rykter om at McKenzie og The O.C.-kollega, Mischa Barton, var et par, dette ble imidlertid aldri bekreftet. De ble kjent med hverandre under innspillingen av The Sixth Sense.
McKenzie er Red Sox fan. Dette kommer fram 12. august 2006, i episoden This week in baseball.
På en promotur til Storbritannia ble McKenzie spurt av MTV om han skulle se noen band mens han var der, han svarte at han gjerne ville se Oasis, men at alle billetter var utsolgt. 
I 2005 var han den tredje The O.C.-stjernen som ble lurt i den amerikanske serien Punk'd. Han lurte TV-kollega Adam Brody i 2004, og var med igjen i 2005, da han ble lurt av Ashton Kutchers mannskap.


== Referanser ==


== Eksterne lenker ==
(en) Benjamin McKenzie på Internet Movie Database 
(sv) Benjamin McKenzie i Svensk Filmdatabas 
(da) Benjamin McKenzie på Filmdatabasen 
(da) Benjamin McKenzie på Scope 
(fr) Benjamin McKenzie på Allociné 
(en) Benjamin McKenzie på AllMovie 
(en) Benjamin McKenzie hos Turner Classic Movies 
(en) Benjamin McKenzie hos Rotten Tomatoes 
(en) Benjamin McKenzie hos TV Guide 
(en) Benjamin McKenzie hos The Movie Database
Carlo Nocella

Carlo Nocella (født 25. november 1826 i Roma i Italia, død 22. juli 1908 i Roma) var latinsk patriark av Antiokia og av Konstantinopel, en av den katolske kirkes kardinaler, og var tilknyttet Den romerske kurie.
Han ble kreert til kardinal 22. juni 1903 av pave Leo XIII, noen uker før pavens død. Han deltok på konklavet 1903 som valgte pave Pius X. Nocellas deltakelse på pavavalget var ikke helt uomstridt, for han var bare kardinal på papirer og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Carlo Nocella (1826-1908) *1899


== Referanser ==


== Eksterne lenker ==
Biografi på The Cardinals of the Holy Roman Church
Beniamino Cavicchioni

Beniamino Cavicchioni (født 27. desember 1836 i Vejano ved Viterbo i Italia, død 17. april 1911 i Roma) var en av den katolske kirkes kardinaler, og var tilknyttet Den romerske kurie. Han var prefekt for Kongregasjonen for studiene 1910–1911.


== Liv og virke ==


=== Bakgrunn ===
Beniamino Cavicchioni studerte ved La Sapienza, der han tok doktorgrad utriusque.


=== Prest ===
Etter sin prestevielse den 28. desember 1859 var han professor i litteratur i Vetralla, og gikk etter tn tid tilbake til Roma for å studere videre der. Han ble inntarr i arbeidsrollet i Konsilskongregasjonen i 1872. I 1875 ble han minutant i Congregatio de Propaganda Fide, med ansvar for USA. Fra 1883 var han defensor vinculi i Konsilskongregasjonen.


=== Biskop ===
Paven utnevnte ham den 21. mars 1884 til apostolisk delegat i Ecuador, Peru og Bolivia og til titularerkebiskop av Amida. Bispevielsen ble foretatt av kardinalprefekten for den apostoliske signatur, Luigi Serafini, den 27. april samme år i kirken Santa Maria Assunta på North Americal Colleges område; medkonsekratorer var Mario Mocenni, sostituto i Statssekretariatet, og Domenico Maria Jacobini, sekretær i Congregatio de Propaganda Fide. Den 4. juli 1885 ble kan kanoniker i Lateranbasilikaen og fikk den 11. januar 1894 titulærerkebispedømmet |Nazianzus. Han var prosekreær for Konzilskongregasjonen fra 22. oktober 1895 og avanderte den 11. januar 1900 til kongregasjonens sekretær.


=== Kardinal ===
Han ble kreert til kardinal 22. juni 1903 av pave Leo XIII, med Santa Maria in Ara Coeli som tittelkirke, noen uker før pavens død. Han deltok på konklavet 1903 som valgte pave Pius X. Cavicchionis deltakelse på pavavalget var ikke helt uomstridt, for han var bare kardinal på papirer og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X.
Den 11. mars 1910 ble han kardinalprefekt for Studiekongregasjonen.
Han ble gravlagt på Campo Verano.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1778-1876) *1828
Kardinal Luigi Serafini (1808-1894) *1870
Kardinal Beniamino Cavicchioni (1836-1911) *1884


== Referanser ==


== Eksterne lenker ==
Biografi på The Cardinals of the Holy Roman Church
Google Web Accelerator

Google Web Accelerator var en plugin til Internet Explorer og Firefox, som skulle gjøre nettsurfing mye raskere. Programmet var designet for folk med bredbåndstilkobling, og var enkelt å bruke. Programmet fungerte bare på operativsystemet Windows. Nettleserne måtte være av en nyere versjon (IE 5.5 eller høyere og Firefox 1.0 eller høyere). 
Tjenesten ble faset ut 20. januar 2008.


== Referanser ==


== Eksterne lenker ==
Offisiell hjemmeside
Dianalund kommune

Dianalund kommune  er en tidligere kommune i Vestsjællands amt i Danmark, dannet ved kommunalreformen i 1970 fra 1. april 1970.I forbindelse med kommunalreformen 2005–2007 ble den slått sammen med Stenlille kommune og tidligere Sorø kommune til den nye storkommunen Sorø kommune i  Region Sjælland fra 1. januar 2007.


== Borgermestre ==
Per Hovmand (K) 1994–2006
Arne Kristensen (S) 1990–1994
Orla Janum (V) 1986–1990
Erik Christensen (K) 1970–1986


== Referanser ==
Emidio Taliani

Emidio Taliani (født 19. april 1838 i Montegallo, død 24. august 1907 i Montegallo) var en av den katolske kirkes kardinaler, og var tilknyttet den romerske kurie og til det pavelige diplomati. Han ble nuntius i Østerrike 1896.
Han ble kreert til kardinal 22. juni 1903 av pave Leo XIII, noen uker før pavens død, med San Bernardo alle Terme som tittelkirke. Han deltok på konklavet 1903 som valgte pave Pius X. Talianis deltakelse på pavevalget var ikke helt uomstridt, for han var bare kardinal på papiret og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X.
Emidio kardinal Taliani døde 24. august 1907, i en alder av 69 år, og ble lagt i familiegraven i Ascoli Piceno.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Erkebiskop Emidio Taliani (1838-1907) *1896


== Referanser ==


== Eksterne lenker ==
Biografi på The Cardinals of the Holy Roman Church
Sebastián Herrero y Espinosa de los Monteros

Sebastián Herrero y Espinosa de los Monteros  (født 20. januar 1822 i Jerez de la Frontera i Spania, død 9. desember 1903 i Valencia) var en av den katolske kirkes kardinaler, og var erkebiskop av Valencia 1898–1903.
Han ble kreert til kardinal 22. juni 1903 av pave Leo XIII, noen uker før pavens død. Han deltok på konklavet 1903 som valgte pave Pius X. Hans deltakelse på pavevalget var ikke helt uomstridt, for han var bare kardinal på papiret og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Luigi Emmanuele Nicolo Lambruschini (1776-1854) *1819
Kardinal Giovanni Brunelli (1795-1861) *1835
Kardinal Lorenzo Barili (1801-1875) *1857
Kardinal Sebastián Herrero y Espinosa de los Monteros (1822-1903) *1875


== Referanser ==


== Eksterne lenker ==
Biografi på The Cardinals of the Holy Roman Church
Donato Maria dell’Olio

Donato Maria dell'Olio  (født 27. desember 1847 i Bisceglie i Italia, død 18. januar 1902 i Benevento) var en av den katolske kirkes kardinaler, og var erkebiskop av  Benevento 1898–1902.
Han ble kreert til kardinal i 1901 av pave Leo XIII, med Santa Balbina all'Aventino som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1827
Kardinal Raffaele Monaco La Valletta (1827-1896) *1874
Kardinal Donato Maria dell’Olio (1847-1902) *1891


== Referanser ==


== Eksterne lenker ==
Biografi på The Cardinals of the Holy Roman Church
Sebastiano Martinelli

Sebastiano Martinelli (født 20. august 1848 i Borgo Sant'Anna ved Lucca i Italia, død 4. juli 1918 i Roma) var en av den katolske kirkes kardinaler, og ble apostolisk delegat til kirken i USA i 1896. Senere hadde han forskjellige verv i Den romerske kurie. Martinelli tilhørte Augustinerordenen.
Han ble kreert til kardinal i 1901 av pave Leo XIII, med Sant'Agostino som tittelkirke.
Han deltok på konklavet 1903 som valgte pave Pius X, men ikke på konklavet 1914, på grunn av sykdom.
Han var bror til kardinal Tommaso Maria Martinelli, som ble kardinal i 1873.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Sebastiano Martinelli, O.E.S.A. (1829-1892) *1896


== Referanser ==


== Eksterne lenker ==
Biografi på The Cardinals of the Holy Roman Church